Foucaults teori om [[overvågning]] i den disciplinære magtform trækker tråde til ideen om [[Panoptisk fængsel|det panoptiske fængsel]] (Panopticon), som filosoffen [[Jeremy Bentham]] populariserede i slutningen af [[18. århundrede|1700-tallet]]. Kort fortalt er det et fængsel, hvor fangerne aldrig kan vide, om de bliver overvåget eller ej, da de ikke kan se, om overvågningsposten er bemandet. Ideen baserer sig på forestillingen om, at man opfører sig anderledes, når man bliver overvåget, og tankegangen ses bl.a. på [[Museum|museer]], hvor [[attrapkameraer]] ofte bruges til at give gæsterne [[illusion]]en om, at de bliver overvåget, i håbet om at påvirke deres opførsel i en positiv retning. Foucault mener, at overvågning er et vigtigt element i disciplinær magt, da det kan bruges til at styre befolkningen - på samme måde som uvisheden om, hvorvidt overvågningsposten er bemandet, kan bruges til at styre fangernes adfærd i et panoptisk fængsel.<ref>McKinlay, Alan, and Ken Starkey, eds. ''Foucault, management and organization theory: From panopticon to technologies of self''. Sage, 1998.</ref>
Filosofi Psykologi Politik Samfundsvidenskab